1. pielikums

Ministru kabineta noteikumu projekta “Grozījumi Ministru kabineta 2009. gada 3. februāra noteikumos Nr. 108 “Normatīvo aktu projektu sagatavošanas noteikumi”” sākotnējās ietekmes novērtējuma ziņojumam

**Apvienoto grozījumu likumprojekta piemērs**

*Likumprojekts*

**Grozījumi likumos saistībā ar Arhīvu likuma spēkā stāšanos**

I. Izdarīt [Bibliotēku likumā](http://likumi.lv/ta/id/48567-biblioteku-likums) (Latvijas Republikas Saeimas un Ministru Kabineta Ziņotājs, 1998, 13. nr.; 2002, 14. nr.; 2006, 1. nr.; 2008, 24. nr.) šādu grozījumu:

19. panta trešajā daļā:

aizstāt vārdus “Latvijas Nacionālajā arhīvfondā” ar vārdiem “nacionālajā dokumentārajā mantojumā”;

aizstāt vārdus “likumu “Par arhīviem”” ar vārdiem “Arhīvu likumu”.

II. Izdarīt [Fizisko personu datu aizsardzības likumā](http://likumi.lv/ta/id/4042-fizisko-personu-datu-aizsardzibas-likums) (Latvijas Republikas Saeimas un Ministru Kabineta Ziņotājs, 2000, 9. nr.; 2002, 23. nr.; 2007, 3., 8. nr.; 2008, 7. nr.; 2009, 14. nr.; Latvijas Vēstnesis, 2010, 74. nr.) šādus grozījumus:

1. Aizstāt [9.](http://likumi.lv/ta/id/4042-fizisko-personu-datu-aizsardzibas-likums#p9) panta trešās daļas 2. punktā vārdus “Latvijas nacionālā arhīva fonda” ar vārdiem “nacionālā dokumentārā mantojuma”.

2. Aizstāt [10.](http://likumi.lv/ta/id/4042-fizisko-personu-datu-aizsardzibas-likums#p10) panta trešajā daļā vārdus “Latvijas nacionālā arhīva fonda” ar vārdiem “nacionālā dokumentārā mantojuma”.

3. Izteikt [11.](http://likumi.lv/ta/id/4042-fizisko-personu-datu-aizsardzibas-likums#p11) panta 8. punktu šādā redakcijā:

“8) personas datu apstrāde ir nepieciešama nacionālā dokumentārā mantojuma veidošanai, un to veic Latvijas Nacionālais arhīvs un akreditēts privātais arhīvs;”.

4. Aizstāt [17.](http://likumi.lv/ta/id/4042-fizisko-personu-datu-aizsardzibas-likums#p17) pantā vārdus “Latvijas nacionālā arhīva fonda” ar vārdiem “nacionālā dokumentārā mantojuma”.

5. Izteikt 21. panta otrās daļas 4. punktu šādā redakcijā:

“4) dokumentu un arhīva pārvaldībai saskaņā ar [Arhīvu likumu](http://likumi.lv/ta/id/205971-arhivu-likums);”.

III. Izdarīt [Nekustamā īpašuma valsts kadastra likumā](http://likumi.lv/ta/id/124247-nekustama-ipasuma-valsts-kadastra-likums) (Latvijas Republikas Saeimas un Ministru Kabineta Ziņotājs, 2006, 1. nr.; 2008, 7. nr.; 2009, 14. nr.; Latvijas Vēstnesis, 2009, 200. nr.; 2010, 106. nr.) šādus grozījumus:

1. Aizstāt [3.](http://likumi.lv/ta/id/124247-nekustama-ipasuma-valsts-kadastra-likums#p3) panta trešās daļas otrajā teikumā vārdus “likumu “[Par arhīviem](http://likumi.lv/ta/id/65777-par-arhiviem)”” ar vārdiem “[Arhīvu likumu](http://likumi.lv/ta/id/205971-arhivu-likums)”.

2. Aizstāt 83. panta otrajā un trešajā daļā vārdus “valsts arhīvā” ar vārdiem “Latvijas Nacionālajā arhīvā”.

### IV. Izdarīt likumā “[Par valsts un pašvaldību īpašuma objektu privatizāciju](http://likumi.lv/ta/id/57971-par-valsts-un-pasvaldibu-ipasuma-objektu-privatizaciju)” (Latvijas Republikas Saeimas un Ministru Kabineta Ziņotājs, 1994, 6., 14. nr.; 1996, 23. nr.; 1997, 15. nr.; 1998, 9. nr.; 1999, 8., 24. nr.; 2002, 5. nr.; 2003, 23. nr.; 2005, 15. nr.; 2009, 5., 14. nr.; Latvijas Vēstnesis, 2010, 131. nr.; 2011, 112. nr.; 2012, 108. nr.; 2013, 194. nr.) šādu grozījumu:

Izteikt [53. panta](http://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p53) otro daļu šādā redakcijā:

“2. Privatizējamā objekta mantas sastāvā esošo publisko dokumentu un arhīva dokumentu nodošana jaunajam īpašniekam saskaņojama ar Latvijas Nacionālo arhīvu [Arhīvu likumā](http://likumi.lv/ta/id/205971-arhivu-likums) noteiktajā kārtībā. Privatizējamā objekta mantas sastāvā esošie pastāvīgi glabājamie arhīva dokumenti nododami glabāšanā Latvijas Nacionālajā arhīvā. Privatizāciju veicošā institūcija sedz izdevumus, kas radušies Latvijas Nacionālajam arhīvam, pārņemot glabāšanā privatizējamā objekta arhīva dokumentus.”

V. Izdarīt likumā “[Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu](http://likumi.lv/ta/id/57277-par-bijusas-valsts-drosibas-komitejas-dokumentu-saglabasanu-izmantosanu-un-personu-sadarbibas-fakta-ar-vdk-konstatesanu)” (Latvijas Republikas Saeimas un Ministru Kabineta Ziņotājs, 1994, 12. nr.; 1996, 1. nr.; 2004, 12. nr.; 2009, 2. nr.) šādus grozījumus:

1. Aizstāt [2.](http://likumi.lv/ta/id/57277-par-bijusas-valsts-drosibas-komitejas-dokumentu-saglabasanu-izmantosanu-un-personu-sadarbibas-fakta-ar-vdk-konstatesanu#p2) panta ievaddaļā vārdus “Latvijas nacionālā arhīva fonda” ar vārdiem “nacionālā dokumentārā mantojuma”.

2. [7.](http://likumi.lv/ta/id/57277-par-bijusas-valsts-drosibas-komitejas-dokumentu-saglabasanu-izmantosanu-un-personu-sadarbibas-fakta-ar-vdk-konstatesanu#p7) pantā:

aizstāt trešajā daļā vārdus “Valsts arhīvā” ar vārdiem “Latvijas Nacionālajā arhīvā”;

izteikt ceturto daļu šādā redakcijā:

“(4) Totalitārisma seku dokumentēšanas centrs apzina Latvijas Nacionālajā arhīvā un citās valsts glabātavās esošos VDK dokumentus.”

3. Aizstāt [8.](http://likumi.lv/ta/id/57277-par-bijusas-valsts-drosibas-komitejas-dokumentu-saglabasanu-izmantosanu-un-personu-sadarbibas-fakta-ar-vdk-konstatesanu#p8) panta trešās daļas otrajā teikumā vārdus “Valsts arhīva” ar vārdiem “Latvijas Nacionālā arhīva”.

4. Aizstāt 12. panta pirmās daļas pirmajā teikumā vārdus “Valsts arhīvā” ar vārdiem “Latvijas Nacionālajā arhīvā”.

5. Aizstāt 13. panta pirmajā un otrajā daļā vārdus “Valsts arhīvā” ar vārdiem “Latvijas Nacionālajā arhīvā”.

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs

12.05.2016. 14.00

561

M. Baumane

67036976, margarita.baumane@tm.gov.lv